מדריך הפרסום של APA

מדריך הפרסום של APA (באנגלית: Publication Manual of the American Psychological Association) הוא מדריך סגנון כתיבה ועריכה מדעית מטעם האגודה האמריקאית לפסיכולוגיה (APA). המדריך משמש בעיקר בתחום הפסיכולוגיה ומדעי החברה. סגנון APA נמצא בשימוש נרחב, באופן מלא או עם שינויים, בכתבי עת השייכים ל־APA ובמאות כתבי עת אחרים. הסגנון נפוץ גם בספרי לימוד, ומקובל גם בכתיבת עבודות אקדמיות. המדריך מתעדכן מדי מספר שנים.

== היסטוריה ==
בשנת 1923 האגודה האמריקנית לפסיכולוגיה החלה לפרסם כתבי עת.

בשנת 1929 ועדה של האגודה פרסמה מדריך לכותבים בן שבעה עמודים בכתב העת Psychological Bulletin.<ref></ref><ref></ref> 

בשנת 1944 פורסם מדריך בן 32 עמודים כמאמר באותו כתב עת.<ref name="vandenbos"></ref><ref></ref>

בשנת 1952 פורסמה המהדורה הראשונה של המדריך,<ref></ref><ref></ref> המדריך סימן את תחילתו של סגנון APA המוכר כיום.

בשנת 2019, לקראת פרסום המהדורה השביעית של המדריך, העלתה האגודה גם אתר<ref></ref> ובלוג<ref></ref> על מנת לתת מענה לשאלות נפוצות ולסייע בכתיבה לפי סגנון APA.

== סקירה ==
המדריך פותח בעקרונות הכתיבה האקדמית, אתיקה, סוגיות בגנבה ספרותית, והסברים על סוגי המחקר השונים הנהוגים באקדמיה. לדוגמה, על ההבדלים בין מחקר כמותני ומחקר איכותני.<ref></ref>

המדריך קובע כללי דקדוק, פיסוק, קפיטליזציה, ראשי תיבות, סגנון כתיבה וסימון מתמטי.<ref></ref>

המדריך פונה, בין היתר, לתלמידים המגישים עבודות אקדמיות, ומציג דוגמאות בעריכת עמוד שער ובכתיבת הפניות למקורות משניים. המדריך כולל מאות דוגמאות לאזכורים, כולל תבניות למדיה אור־קולית, רשתות חברתיות ואתרי אינטרנט. ישנן דוגמאות רבות לטבלאות וגרפים. ישנם גם קטעים מתוך עבודות ומאמרים לדוגמה. 

המדריך מסביר בהרחבה על תהליך הפרסום של מאמר מדעי וכיצד מתנהלת מערכת בכתב עת מדעי.<ref></ref>

== סגנון APA ==
סגנון APA משמש לשני צרכים עיקריים: קביעת המבנה של מאמר או עבודה, וההפניה למקורות ביבליוגרפיים. מדריך הפרסום של המהדורה השביעית כולל 427 עמודים, אך קיימים מספר מדריכים המסכמים את עיקרי הדברים הנדרשים עבור סטודנטים.<ref></ref><ref name=":0" /><ref></ref><ref></ref>

=== מבנה עבודה ===
לפי סגנון APA, עבודה תיפתח בעמוד שער, לאחר מכן יופיעו התקציר, הטקסט המלא, רשימת המקורות, הטבלאות, תרשימים ולבסוף נספחים.<ref name=":0"></ref> במקרה של עבודה אמפירית, הטקסט המלא ייפתח בפרק מבוא, המתייחס למטרת המחקר, לקשר בינו לבין מחקרים קודמים ולהשערות המחקר.<ref name=":0" /> הפרק השני הוא פרק השיטה בו יפורט האופן בו המחקר התבצע. לאחר מכן, יופיע פרק הממצאים המסכם את תוצאות המחקר. הפרק המסכם הוא פרק הדיון.<ref name=":0" />

=== ביבליוגרפיה ===
לפי סגנון APA, האזכורים בתוך הטקסט יכללו בדרך כלל את שמות המחברים ואת שנת הפרסום.<ref name=":0" /> בסוף הטקסט, ברשימת המקורות, על הכותב לציין את שם המחבר, שנת הפרסום, כותרת ומקור, ברשימה לפי סדר אלפביתי. רשימת המקורות תכלול את הפרטים של כל האזכורים המופיעים בתוך הטקסט, ולא תכלול פרטים של מקורות שאינם מאוזכרים בתוך הטקסט. הפורמט של הפריט הביבליוגרפי ישתנה בהתאם לסוג המסמך (למשל, מאמר בכתב עת, פרק מתוך ספר ערוך, פוסט בבלוג, דף אינטרנט), אך באופן כללי מתייחסים תמיד למחבר, תאריך, כותרת ומקור.

== כלים טכנולוגיים ==
כתיבת אזכורים ורשימת מקורות לפי סגנון APA דורשת הקפדה על פרטים רבים. קיימים כלים טכנולוגיים המסייעים לעשות זאת נכון. לדוגמה, תוכנת העריכה מיקרוסופט וורד מאפשרת להשתמש בפונקציה של הוספת אזכור ולהתאים אותה לפי סגנון APA. <ref></ref> גוגל סקולר מאפשר להעתיק מתוכו מידע ביבליוגרפי לפי סגנון APA. ישנן גם אפליקציות המייצרות אזכורים ופריטים ביבליוגרפיים.<ref></ref>

== ראו גם ==
*מדריך הכתיבה של MLA
*מדריך הסגנון של שיקגו
*מדריך הסגנון של AP

== לקריאה נוספת ==

== קישורים חיצוניים ==
* 
* [https://openu-il.libguides.com/c.php?g=683867&p=4888049 כללי ציטוט: APA], הספרייה, האוניברסיטה הפתוחה
* סיגל תפארת, [https://www.tifferet.info/post/_apa7 איך לכתוב עבודה אמפירית לפי כללי ה־APA?] יולי, 2020
* נועה אהרוני ומיכל כהנא, [https://www.beitberl.ac.il/libraries/main-library/citation_guide/apa7/pages/default.aspx כללי ציטוט וביבליוגרפיה - APA 7], המכללה האקדמית בית ברל

== הערות שוליים ==

קטגוריה:ביבליוגרפיה
קטגוריה:כתיבה